b'\n_START_ARTICLE_\nL\xc3\xa9on Bourgeois\n_START_SECTION_\n\xc5\xbdivljenjepis\n_START_PARAGRAPH_\nBourgeois je bil rojen v Parizu in je tam tudi \xc5\xa1tudiral pravo. Po delu regionalnih upravah je pri\xc4\x8del z delom v ministrstvu za notranje zadeve. Po odstopu premiera tretje republike\xc2\xa0Julesa Gr\xc3\xa9vya novembra 1887 postane za slabo leto prefekt policije, naslednje leto pa kandidira za poslanca in postane \xc4\x8dlan radikalne levice. Naslednje leto postane dr\xc5\xbeavni podsekretar, a po slabem letu odstopi in se vrne med poslance. Leta 1890 ponovno kandidira in postane minister za \xc5\xa1olstvo in tako opravi pomembne reforme na sekundarni stopnji izobra\xc5\xbeevanja._NEWLINE_Pri naslednjih volitvah ohrani mesto v vladi in postane minister za pravosodje. Zaradi osebnega vpletanja in pritiskanja na obto\xc5\xbenico finan\xc4\x8dnih poneverb dr\xc5\xbeavnega denarja glede Panamskega kanala, je ostal v neprijetnem polo\xc5\xbeaju in odstopil od ministrskega polo\xc5\xbeaja, a se kasneje ponovno vrnil v vlado._NEWLINE_Novembra 1895 sestavi svoj lastno vladno ekipo, ki je izrazito radikalna, a razpade, saj mu Senat, zgornji francoski predstavni\xc5\xa1ki dom, ne daje podpore z glasovanjem. Velja za pomembnega francoskega prostozidarja\xc2\xa0prav tako je kar osem njegovih \xc4\x8dlanov vlade prostozidarjev._NEWLINE_Bourgeois ra\xc4\x8duna, da bo javno mnenje prepri\xc4\x8dalo oziroma omogo\xc4\x8dilo vladi, da prese\xc5\xbee, kar je smatral za neustavno omejevanje njegove vlade. Javno mnenje ni bilo dovolj izrazito in senat je bil uspe\xc5\xa1nej\xc5\xa1i. Poraz je bil usoden za kariero vladnega \xc4\x8dloveka\xc2\xa0Bourgeoisa.\xc2\xa0Kot minister za javno podu\xc4\x8devanje v vladi\xc2\xa01898 je organiziral te\xc4\x8daje za odrasle na osnovno\xc5\xa1olskem nivoju. Nato je predstavljal svojo dr\xc5\xbeavo z dostojanstvom in u\xc4\x8dinkom na obeh Ha\xc5\xa1kih mirovnih konferencah in bil leta 1903 izbran kot \xc4\x8dlan trajnega arbitra\xc5\xbenega razsodi\xc5\xa1\xc4\x8da._NEWLINE_Vedno bolj se ukvarja z zunanjimi zadevami in maja 1906 postane minister za zunanje zadeve, vedno manj pa je del vladnih ekip._NEWLINE_Ob koncu prve svetovne vojne postane predsednik sveta Lige narodov in je nagrajen z Nobelovo nagrado za mir\xc2\xa0za njegovo delo leta 1920._NEWLINE_Kot socialni republikanec je Leon Bourgeois vedno ubral srednjo pot med socializmom in kapitalizmom, to pa imenoval \xe2\x80\x9csolidarizem,\xe2\x80\x9d kjer so premo\xc5\xbeni imeli socialni dolg do revnih, ki so ga poravnali z davkom na dohodek. To je bila klju\xc4\x8dna to\xc4\x8dka zaradi katere je zavrnjen od Senata in je na koncu moral odstopiti kot predsednik vlade.'